उत्तराखंड में लगातार हो रही बारिश का असर हिल स्टेशन मसूरी में भी देखने को मिला। फेमस टूरिस्ट स्पॉट कैम्पटी फॉल में बारिश की वजह से पानी का स्तर बढ़ने से रविवार को करीब 180 पर्यटक फंस गए। पुलिस ने स्थानीय लोगों की मदद से बचाव अभियान चलाकर सभी पर्यटकों को सुरक्षित बाहर निकाला। कैम्पटी फॉल में अचानक बढ़े पानी ने आस-पास की दुकानों को भी नुकसान पहुंचाया। फिलहाल पुलिस ने कैम्पटी फॉल के आसपास के इलाके को सुरक्षा के मद्देनजर खाली करवा लिया है और कैम्पटी फॉल पर पर्यटकों की आवाजाही रोक दी गई है।